open-index/open-wikipedia-markdown huggingface dataset:
Maksim Podholjuzin

**Maksim Podholjuzin** (sündinud 13. novembril 1992 Tallinnas) on Eesti jalgpallur (kaitsja). Ta mängib Eesti klubis Tallinna FC Levadia.

## Klubikarjäär
### Levadia
Podholjuzin tegi oma Levadia debüüdi 2009. aastal. Meistriliiga meistriks tuli ta Levadia 2013. aastal.

5. detsembril 2014 määras Eesti Jalgpalli Liit Podholjuzinile kaheaastase mängukeelu mängutulemustega manipuleerimise eest. 7. detsembril 2015 otsustas Eesti Jalgpalli Liidu distsiplinaarkomisjon muuta Podholjuzini karistust ning määrata uueks karistuseks katseaja kuni 8. detsembrini 2017.

9. veebruaril 2016 liitus Podholjuzin uuesti Levadiaga.

## Koondisekarjäär
Oma ainsa mängu koondises tegi Podholjuzin 5. märtsil 2014 sõpruskohtumises Gibraltari vastu.

## Karjääri statistika
### Klubi
*Uuendatud seisuga 22. november 2017*

### Koondis

## Saavutused
### Klubi
;Tallinna FC Levadia:
* Meistriliiga: 2013, 2014
* Evald Tipneri karikas: 2012, 2014
* Eesti Superkarikas: 2013

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Sõjahüüd

**Sõjahüüd** oli aastatel 1929–1940 Tallinnas ilmunud ajakiri, Päästearmee häälekandja.

Vastutav toimetaja oli aastatel 1929–1935 L. Bakul ja 1936–1940 Lilly Luther.

Ajakiri ilmus kord kuus, esimene number ilmus 1929. aasta juulis, viimane 1940. aasta juulis. Ühtekokku ilmus 132 numbrit.

## Välislingid
*Eestikeelne Sõjahüüd
Kollineaarsus

**Kollineaarsus** on matemaatikas kas punktide (kollineaarsed punktid) omadus paikneda ühel ja samal sirgel  või kahe vektori (kollineaarsed vektorid) omadus olla ühe ning sama sihiga.

## Vaata ka

* Paralleelsus

 

## Viited
Göran Pettersson

**Göran Sven Erik Pettersson** (sündinud 24. aprillil 1960 Stockholmis) on Rootsi poliitik, Rootsi parlamendi liige (2006–2018).

Pettersson on endine Rootsi kaitseväe kolonelleitnant. Ta kuulub moderaatide parteisse ning valiti 2006. aastal Rootsi parlamenti.

## Välislingid
*Riksdagen: Göran Pettersson (m)
David Ferriero

**David Sean Ferriero** (hääldus IPA transkriptsioonis *ˈfɛrioʊ*;; sündinud 1. detsembril 1945) on raamatukoguhoidja, raamatukogundustegelane ning Ameerika Ühendriikide 10. riigiarhivaar.

Ferriero oli New Yorgi Avaliku Raamatukogu direktor ja enne seda Duke'i Ülikooli raamatukoguhoidja ning asejuhataja. Varem töötas ta 31 aastat Massachusettsi Tehnoloogiainstituudi raamatukogus. Ferriero oli esimene raamatukoguhoidjast USA riigiarhivaar.

## Viited
EDK

**EDK** on lühend, mis võib tähendada:
*Eesti Detektoristide Klubi
*Eesti Diabeedikeskus
*Eesti Diplomaatide Kool
*Eesti Disainikeskus
*Eurodokumentatsiooni Keskus (TÜ Raamatukogu juures)
*eriotstarbeline diislikütus
Markus Holst

**Markus Holst** (sündinud 18. jaanuaril 1991) on Eesti jalgpallur (kaitsja). 

Ta mängib Eesti klubis Tallinna FC Levadia.

## Klubikarjäär

## Viited

## Välislingid
*Markus Holst jalgpall.ee veebis
The King of Rome

**The King of Rome** (tõlkes 'Rooma Kuningas') oli isane kirjatuvi, kes võitis 1913. aastal 1001 miili (1611 km) pikkuse võistulennu Itaalia pealinnast Roomast Inglismaale.

Briti kirjanik ja helilooja Dave Sudbury kirjutas temast raamatu ja laulu, mille tuntuim esitaja on olnud folklaulja June Tabor.

## Lind
The King of Rome'i jalarõngal oli number NU1907DY168. Tema omanik oli Derby elanik Charlie Hudson), kes hakkas aretama kirjatuvisid 1904. aastal. Võistluse ajal oli Hudson Derby linna lennuklubi president ja laekur, samuti kirjutas ta kirjatuvidest ajalehte Derby Evening Telegraph. Linnu surma järel annetas ta tema keha Derby muuseumile.

## Laul ja raamat

Derbyst pärit helilooja Dave Sudbury kirjutas The King of Rome'ist ja tema omanikust laulu ja raamatu.). Laulu tuntuim esitaja oli folklaulja June Tabor, kes salvestas selle oma 1988. aasta plaadil "Aqaba". Samuti on seda oma plaatidel esitanud USA folklaulja Vance Gilbert (1994. aasta plaat "Edgewise") ja Kanada folkmuusik Garnet Rogers ("Summer Lightning", 2004). BBC raadio tarbeks lindistas selle ansambel Half Man Half Biscuit.

Sudbury laulusõnad avaldati 32-leheküljelise raamatuna, mille illustreeris Hans Saefkow.

## Viited

## Välislingid
* – includes lyrics
* – Dave Sudbury's web page about the song
* – Dave Sudbury interviewed about the song and his career

### Media
* – Original Sudbury version
* – June Tabor version
* – Half Man Half Biscuit version
* – The Unthanks version, broadcast live at 2012 BBC Radio 2 Folk Awards
EMTS

**EMTS** on lühend, mis võib tähendada:
***[[Eesti Muinastaideselts]]**
***[[Eesti Mullateaduse Selts]]**
***[[Eesti Muusikateaduse Selts]]**
Gheorghe Fiat

**Gheorghe Fiat** (14. jaanuar 1929 Reșița, Caraș-Severini maakond – 22. august 2010) oli Rumeenia poksija.

Fiat oli kokku vähemalt kolme-, aga võimalik, et ka neljakordne Rumeenia meister kergekaalus (kuni 60 kg) ajavahemikul 1947–1956. 

Fiat sai kergekaalus (kuni 60 kg) 1952. aasta Helsingi olümpiamängude poksivõistlustel pronksmedali, andes poolfinaalikohtumises hilisemale hõbemedalivõitjale Aleksy Antkiewicziga (Poola) loobumisvõidu. Tema ja Vasile Tiță olid esimesed Rumeenia poksijad, kes on võitnud olümpiamedali.

Fiat osales kergekaalus (kuni 60 kg) 10. Euroopa meistrivõistlustel (Varssavi, 1953), kuid kaotas 1. ringis hilisemale pronksmedalivõitjale Aleksy Antkiewiczile (Poola) ja jäi edasisest medaliheitlusest välja, ning 11. Euroopa meistrivõistlustel (Lääne-Berliin, 1955), kuid kaotas veerandfinaalis hilisemale pronksmedalivõitjale Ilija Lukićile (Jugoslaavia) ja jäi edasisest medaliheitlusest välja.

Pärast aktiivse sportlastegevuse lõppu tegutses ta edasi poksitreenerina.

## Viited

## Välislingid
*
Vasile Tiță

**Vasile Tiță** (14. veebruar 1928 Bukarest – 24. juuni 2013) oli Rumeenia poksija.

Tiță oli 1950. aastatel kokku viiekordne Rumeenia meister I keskkaalus (kuni 71 kg) ja II keskkaalus (kuni 75 kg). 

Tiță sai II keskkaalus (kuni 75 kg) 1952. aasta Helsingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Floyd Pattersonile (USA). Tema ja Gheorghe Fiat olid esimesed Rumeenia poksijad, kes on võitnud olümpiamedali.

Tiță osales II keskkaalus (kuni 75 kg) 10. Euroopa meistrivõistlustel (Varssavi, 1953), kuid kaotas 1. ringis hilisemale kuldmedalivõitjale ja Euroopa meistrile Dietrich Wemhönerile (Lääne-Saksamaa) ja jäi edasisest medaliheitlusest välja ning 11. Euroopa meistrivõistlustel (Lääne-Berliin, 1955), kuid kaotas veerandfinaalis hilisemale pronksmedalivõitjale Bedřich Koutný'le (Tšehhoslovakkia) ja jäi edasisest medaliheitlusest välja. Ta osales I keskkaalus (kuni 71 kg) 12. Euroopa meistrivõistlustel (Praha, 1957), kuid kaotas 1. ringis oma kohtumise ja jäi edasisest medaliheitlusest välja.

## Viited

## Välislingid
*
Sauer

**Sauer** on perekonnanimi.

## Nime kandjaid
* Friedrich Sauer (Prido Saue), Eesti haridustegelane
* Peet Sauer, Eesti usutegelane
Gruber

**Gruber** on perekonnanimi.

## Nime kandjaid
* Bernhard Gruber, Austria kahevõistleja
*Franz Xaver Gruber, Austria helilooja ja organist, "Püha öö" autor
*Heinz Karl Gruber, Austria helilooja ja dirigent
* Michael Gruber, Austria endine kahevõistleja
Roostepruun sõrmkübar

**Roostepruun sõrmkübar** (*Digitalis ferruginea*) on teeleheliste sugukonda  sõrmkübara perekonda kuuluv mitmeaastane rohttaim.

Roostepruun sõrmkübar on üks pikaealisemaid sõrmkübarate seas, kasvades optimaalsetes tingimustes viis ja rohkemgi aastat.

Poolvarjulises, parasniiskel ja toitainerikkal pinnasel kasvavad taimed kuni 120&nbsp;cm kõrguseks ning õitsevad juunist juuli lõpuni pikkade kollakaspruunide õisikutega. 

Õisikuvarred on sitked ega murdu tuule käes. Roostepruuni sõrmkübarat kasvatatakse Eestis ilutaimena.


Digitalis ferruginea Orchi 01.jpg|Digitalis ferruginea
Digitalis ferruginea close-up2.jpg|Õied lähivaates


## Viited
Kollane sõrmkübar

**Kollane sõrmkübar** (*Digitalis lutea*) on teeleheliste sugukonda  sõrmkübara perekonda kuuluv mitmeaastane rohttaim.

Kollase sõrmkübara kõrguseks võib olla 50–100&nbsp;cm. Läikivatest pikliksüstjatest lehtedest koosneva kodarikuga ja juunis-juulis väikeste, 2–3&nbsp;cm pikkuste torujas-kellukjate kahvatukollaste õitega tihedas paljuõielises õisikus.

Kasvuks vajab varjulist, parasniisket neutraalset kuni lubjarikast mulda. Annab isekülvi kuid muutu umbrohuks nagu kaheaastane verev sõrmkübar.

## Viited

## Välislingid
*
Pajulehine sõrmkübar

**Pajulehine sõrmkübar** (*Digitalis obscura*) on teeleheliste sugukonda  sõrmkübara perekonda kuuluv mitmeaastane rohttaim.

Hispaaniast pärinev püsik peenikeste läikivate lehtedega. Õied kollakasoranžid punakate märgistega. Kasvab hästi huumusrikkal, vett läbilaskval kasvukohal. Kõrgus 50&nbsp;cm.. 

## Viited
Rabivere mõis

**Rabivere mõis** (saksa keeles *Rabbifer*) oli mõis Hageri kihelkonnas Harjumaal. Tänapäeval jääb kunagine mõisasüda Raplamaa Kohila valla territooriumile.

Kirjalikes allikates on mõisat esmamainitud 1417. aastal. Ühekorruseline poolkelpkatusega härrastemaja on ehitatud tõenäoliselt 18.–19. sajandi vahetuse perioodil. Enamik mõisa abihooneid on varemetes või hävinenud.

## Pilte

Rabivere mõisa peahoone.jpg|Peahoone
Rabivere mõisa ait.jpg|Ait
Rabivere mõisa lauda varemed.jpg|Lauda varemed
Rabivere mõisa park.jpg|Park
Rabivere mõisa piirdemüürid.jpg|Piirdemüür
Rabivere mõisa tall-tõllakuur.jpg|Tall-tõllakuuri varemed
Rabivere mõisa tall.jpg|Talli varemed
Rabivere mõisa viinavabriku varemed.jpg|Viinavabriku varemed


## Vaata ka
*Eesti mõisate loend

## Viited

## Välislingid
Köhler

**Köhler** on Saksamaa päritolu Liivimaa ja Rootsi aadlisuguvõsa (parunid). 

## Ajalugu
Suguvõsa esindaja Johannes Koler (Johan Colerius) tuli Saksamaalt Halberstadtist Riiga, kus 1555 oli Riia toomkapiitli sekretär. 1569. aastal sai ta koos vennaga,  Saksa-Rooma keisrilt Maximilian II-lt Saksa-Rooma riigi aadlitiitli. 

Suguvõsa aadeldati Rootsis 1716. aastal ja introdutseeriti 1720. aastal  vabahärrasuguvõsana Rootsi rüütelkonda nr 167 all ning kanti  ka 1752. aastal Eestimaa rüütelkonna  aadlimatriklisse. 1776. aastal introdutseeriti suguvõsa Rootsi rüütelkonda nr 2085 all.
## Suguvõsa liikmeid
*Claes/Nikolaus von Köhler, Läänemaa Vaikna ja Niinja mõisnik ja ühtlasi aastal 1670 Rootsi asehaldur Tallinnas.
* Fredrik von Köhler (1640–1723), Rootsi sõjaväelane (kindralleitnant)
* Georg Reinhold von Köhler (1687–1758), Rootsi sõjaväelane (kindralleitnant)
* Fredrik von Köhler (1728–1810), Rootsi sõjaväelane (kindralmajor)
## Viited

## Kirjandus
*Anrep, Gabriel. *Svenska adelns ättar-taflor*. Andra afdelningen. Stockholm: P. A. Norstedt & Söner, 1861. Lk 544-548 https://sok.riksarkivet.se/Sbl/Mobil/Artikel/11929.
* Genealogisches Handbuch des Adels, Adelslexikon Band VI, Band 91 der Gesamtreihe, C. A. Starke Verlag, Limburg (Lahn) 1987, S. 354–354.
* Ernst Heinrich Kneschke (Hrsg.): Neues allgemeines deutsches Adels-Lexicon. Band 5, Friedrich Voigt, Leipzig 1864, S. 181–182.
* Otto Magnus von Stackelberg (Bearb.): Genealogisches Handbuch der baltischen Ritterschaften Teil 2, 1.2: Estland, Görlitz 1930, S. 241

## Välislingid
*Svenskt biografiskt lexikon saidil sok.riksarkivet.se 
*Von Köhler nr 167, www.adelsvapen.com
* Köhler (1569) ja Köhler (1719), Adelslexikon.com
Harilik sirel

**Harilik sirel** (*Syringa vulgaris*) on õlipuuliste sugukonda sireli perekonda kuuluv heitlehine põõsas.

## Nimi
Sireli nimetus arvatakse tulenevat kreekakeelsest sõnast syrinx, mis tähendab seest õõnsat toru ja viitab sireli õõnsatele okstele.

## Levila ja kasvukoht
Looduslik levila on Balkanil ja Lõuna-Karpaatides. Eestis kasvatatakse kultuurtaimena. Kasvab ka poolvarjus ja kuivemal mullal.

## Kirjeldus
Sirel on 2–5 (7) m kõrgune püstine põõsas või madal puu. Koor on hallikaspruun, rõmeline. Noores võrsed rohekashallid või hallikaspruunid. Võrse lõpeb kahe külgpungaga. Vastakud lehed on nahkjad, terveservalised, südaja lehelabaalusega. Varisevad sageli rohelisena. 

Õied moodustuvad eelmise aasta võrsetel. Lõhnavad väikesed õied paiknevad suurtes, enamasti kahekaupa asuvates, tihedates kuni 20 cm pikkustes püramiidjates pööristes. Õied on värvuselt lillad, sinised, violetjad või valged. Õitseb mai–juunis. Vili on kahepesaline kupar, mis avaneb kaheks pooleks, mõlemas pooles kaks tiivaga seemet. Viljad valmivad augustis–septembris. 

## Kasutamine
Ennekõike kasutatakse ilutaimena hekkide rajamisel. Rahvameditsiinis kasutatakse värskeid sirelilehti mädaste haavade tohterdamiseks, lehetõmmis sobib haava pesemiseks. Sirelist tehtud preparaatidel on palavikku alandav, higile ajav ja põletikuvastane toime. 

Sireli puit on kõva, tihke, raske ja kergesti poleeritav. Kasutatakse jalutuskeppide, rehapulkade jms tegemisel. Sireli puidust saab valmistada häid piipusid .

## Viited

## Välislingid
* 

*Urmas Laansoo Sirel – uimastava lõhnaga aiakaunitar
*Urmas Laansoo Sirel on asendamatu suvekuulutaja
Kangruselja mõis

**Kangrusselja mõis** (saksa keeles *Kangern*) on rüütlimõis Saare maakonnas Saaremaa vallas Kangrusselja külas.

## Mõisa ajalugu
Kangruselja mõis oli 15. sajandi keskel Hans Blise valduses.   1479. aastal läänistas piiskop Peetrus mõisa koos muude maade ja ühe veskikohaga Jürgen Wedbergile.  1551. aastal kinnistas piiskop Johannes Münchhausen selle läänistuse Johannes Wedbergile, kes mõned aastad hiljem kaugemal asuvate maade vahetusega omandas veel kolm talu Kangusselja külast. 1560. aastal kinnistas hertsog Magnus kõik need maad talle, lisades veel maid Sõrvest.  1678. aastal omandas mõisa Andreas Redken, kelle Karl XI samal aastal aadlistas von Redkenhofi nime all. 1710. aastal suri mõisa omanik Heinrich von Redkenhof katku, millega kustus perekonna meesliin ja lõppes see värske aadlisuguvõsa. 1762. aastani oli mõisaomanik Reinhold Gustav von Nolcken. 1762. aastast kuulus mõis Christopher Reinhold von Nolckenile, hiljem Johann Christoph von Nolckenile. 26.06.1806 Johann von Nolcken pantis Kangruselja mõisa kümneks aastaks Reinhold von Ekesparrele. 03.05.1818 Kangruselja mõis kinnistati Reinhold von Ekesparre pärijate nimele ostuõiguse alusel. Oskar Arkadius Otto von Ekesparre (sündis 2. august 1839 Kangruselja mõisas, Püha kihelkonnas ja suri 27. detsember 1925 Kuressaares) oli eelviimane Saaremaa maamarssal aastail 1876–1906 ja Saaremaa Üldkasuliku Ühingu president 1920. aastat kuni surmani.

Mõisas on tegutsenud šveitslase Emil Springi eestvedamisel juustuvabrik. Tema juustu kvaliteedist annab tunnistust IV Baltimaade põllumajandusnäitusel 1899. aastal Riias autasuks saadud pronksmedal.

Eesti Vabariigi ajal, 1923. aastal nimetati Kuressaare metskond ümber Kangruselja metskonnaks ning mõisahoone sai metskonnahooneks. Metskond likvideeriti ning liideti teiste metskondadega 1997. aastal.

## Arhitektuur
### Peahoone
Ühekorruseline keskmise suurusega puithoone, esiküljel mansardkorrusega. Väljaehitus ja klaasitud rõdu peaukse ees. Eterniitkattega viilkatus, suured kahe poolega 6 ruuduga aknad.

Peahoone oli kasutusel Kangrusselja metskonna administratiivhoonena ja elamuna. 1929. aastal mõisa peahoone lammutati ja ehitati ümber metsaülema elumajaks. Praegu on maja eravalduses.

### Tall
Ainus säilinud majandushoone. Paekivist müürid, kõrge eterniitkattega viilkatus. Algselt olnud karjakastelli tüüpi hoone, millest säilinud üks tiib, ei ole dateeritav.

### Park
Võrdlemisi suur ja tiheda puistuga vabakujulise planeeringuga park. Peahoone esise ringteesisene väljak on samuti haljastatud. Kodumaiste puude (saar, vaher, tamm) kõrval kasutatud ka lehist. Algsest planeeringust on säilinud vähe.

## Viited

## Välislingid
*Kangruselja mõis, Eesti NSV mõisate esialgne ülevaade. Kingissepa rajoon. Köide I nr 1-70, 1975
Alfred Asikainen

**Alfred Johan "Alpo" Asikainen** (11. veebruar 1888 Viiburi – 7. jaanuar 1942 Helsingi) oli soome maadleja, kes sai 1912. aasta suveolümpiamängudel Kreeka-Rooma maadluses pronksmedali.

Stockholmi suveolümpiamängudel kaotas ta maadlusmatši eestlase (kes esindas Venemaad) Martin Kleiniga. Matš kestis 11 tundi 40 minutit, mis läks Guinnessi rekordite raamatusse pikima maadlusmatšina.

## Isiklikku
Tema poeg Toivo Asikainen oli soome jalgpallur.

## Viited
Ilja Antonov

**Ilja Antonov** (sündinud 5. detsembril 1992 Tallinnas) on Eesti jalgpallur (poolkaitsja). Ta mängib Eesti Meistriliiga klubis Tallinna FCI Levadia.

## Klubikarjäär
### Puuma
Antonov alustas jalgpalli mängimist Puumas. Ta mängis enne oma 2010. aasta Puuma debüüti 2008. aastal Ararat ja 2009–2010 Esiliiga klubis Kiviõli Tamme Auto.

### Levadia
2012 liitus Antonov Meistriliiga klubiga Levadia Oma esimesel hooajal Levadias lõi Antonov kolm väravat 33 mänguga ja Levadia lõpetas hooaja teise kohaga.

### SV Horn
Jaanuaris 2017 liitus Antonov Austria esiliiga klubiga SV Horn.

### Velenje Rudar
14. juulil 2017 liitus Antonov Sloveenia PrvaLiga klubiga Velenje Rudar.

## Koondisekarjäär
A-koondise debüüdi tegi Antonov 8. novembril 2012 sõprusmängus Omaani vastu. Samas mängus tegid oma debüüdi veel Ken Kallaste, Karl Mööl, Andre Frolov ja Stanislav Prins. 

Esimese värava lõi ta koondises 17. novembril 2015 sõprusmängus Saint Kittsi ja Nevisega.

## Karjääri statistika
### Klubi
*Uuendatud seisuga 22. november 2017*

### Koondis
*Uuendatud seisuga 9. juuni 2018*

### Koondiseväravad

## Saavutused
### Klubi
;Tallinna FC Levadia:
* Meistriliiga: 2013, 2014
* Evald Tipneri karikas: 2012, 2014
* Eesti Superkarikas: 2013, 2015

;Ararat-Armenia
*Armeenia kõrgliiga (1): 2019–20
*Armeenia superkarikas (1): 2019

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Igor Subbotin

**Igor Subbotin** (sündinud 26. juunil 1990 Tallinnas) on Eesti jalgpallur (poolkaitsja). Ta mängib Eesti meistriliiga klubis Nõmme Kalju FC.

## Klubikarjäär
## Koondisekarjäär
A-koondise debüüdi tegi Subbotin 31. mail 2014 Balti turniiri 3. koha mängus Soome vastu.

## Karjääri statistika
### Klubi
*Uuendatud seisuga 22. november 2017*

### Koondis
*Uuendatud seisuga 22. november 2017*

## Saavutused
### Klubi
;Tallinna FC Levadia:
* Meistriliiga: 2009, 2013, 2014
* Evald Tipneri karikas: 2010, 2012, 2014
* Eesti Superkarikas: 2010, 2013

### Individuaalsed
*Meistriliiga fännide lemmik: 2014

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Andero Pebre

**Andero Pebre** (sündinud 7. augustil 1991) on endine Eesti jalgpallur (poolkaitsja).

Ta on tähelepanu pälvinud vaktsiinivastasuse ja muude vandenõuteooriatega. 

## Klubikarjäär

## Viited

## Välislingid
* Statistika jalgpall.ee
* Koondise statistika jalgpall.ee
Marek Kaljumäe

**Marek Kaljumäe** (sündinud 18. veebruaril 1991 Tallinnas) on Eesti jalgpallur (poolkaitsja). Ta mängib Eesti Meistriliiga klubis JK Tallinna Kalev.

## Klubikarjäär
### Eesti
1. juuli 2011 pärast AZ Alkmaari lepingu aegumist sõlmis ta kahe-aastase lepingu Eesti kõrgliiga klubiga Tallinna FC Levadia.

Jaanuaris 2015 liitus Kaljumäe JK Narva Transiga.

Märtsis 2016 taasliitus Kaljumäe Levadiaga.

### Soome
Jaanuaris 2017 sõlmis Kaljumäe ühe-aastase lepingu soome Veikkausliiga klubiga PS Kemi.

## Koondisekarjäär
A-koondise debüüdi tegi Kaljumäe 19. novembril 2017 sõpruskohtumises Fidži vastu. Samas mängus tegid oma debüüdi veel Deniss Tjapkin, Mark Oliver Roosnupp, Sören Kaldma ja Joseph Saliste.

## Karjääri statistika
### Klubi
*Uuendatud seisuga 4. november 2017*

 
### Koondis
*Uuendatud seisuga 9. juuni 2018*

## Saavutused
### Klubi
;Tallinna FC Levadia:
* Meistriliiga: , 2013, 2014
* Evald Tipneri karikas: 2014
* Eesti Superkarikas: 2013

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Stefan Järv

**Stefan Järv** (sündinud 7. juulil 1991) on Eesti jalgpallur (ründaja). 

Ta mängib Eesti klubis Tallinna FC Levadia.

## Klubikarjäär

## Viited

## Välislingid
*Stefan Järv jalgpall.ee veebis
Hiid

**Hiid** (ka **hiiglane**, **vägimees**, **vägilane**, **gigant**) on paljude rahvaste mütoloogiast tuntud inimesekujuline, kuid inimesest oluliselt suurem mütoloogiline olend, kes on üleinimliku jõuga, sageli äkilise loomuga ja inimvaenulik ning enamasti mitte väga intelligentne. Ehkki esineb ka hiidloomi, ei nimetata neid tavaliselt hiiglasteks.

Hiiud on levinud paljude rahvaste mütoloogias. Piiblimütoloogiasse kuuluvad hiiud Koljat (Goliath), Gog ja Magog, samuti hiidude hõim, keda nimetati Nephilim. Kreeka mütoloogias siginesid hiiud maast, millele langes Uranose veri. Skandinaavia mütoloogias nimetati külmahiide jöötuniteks, "Nooremas Eddas" on lähemalt kirjeldatud nende kodumaailmas Jötunheimis asuva kindluse Utgardri valitsejat hiid Utgardri-Lokit; inimeste maailm loodi maailmahiiu Üümiri (Ymir) kehast. Inglise muinasjuttudest on populaarsed hiiulood "Jack ja oavars" ning "Hiiglasetapja Jack", samuti tegutseb hiid Charles Perrault' muinasloos "Saabastega kass".

Ka Eestis on arvukalt hiiulegende. Eesti hiidude seast on tuntuim Eesti rahvuskangelane Kalevipoeg, Saaremaalt on tuntud Suur Tõll ja Hiiumaalt Leiger. Paljudes legendides kuulub hiidude hulka ka Vanapagan.

Hiide on kasutatud ka uuemas mütoloogias ja kunstis, kus nad on sageli inimsõbralikumad ja taiplikumad kui pärimuslikes muistendites. Hiiglasi kujutas raamatus "Gulliveri reisid" iiri kirjanik Jonathan Swift, populaarne on briti kirjaniku Roald Dahli lasteraamat "Suur sõbralik hiiglane".

Eestis ja Soomes tekitas ägedaid vaidlusi meelelahutussaate "Tujurikkuja" sketš Hiid-Ansipist ja Hiid-Halonenist 2011.–12. aasta vahetusel. Arvukalt on töödeldud ja parodeeritud Kalevipoja legende, vähem Suurt Tõllu.

## Viited

## Välislingid
* Oskar Loorits "Hiiud ja koerakoonud" Rmt: "Liivi rahva usund"
Kvalitatiivne tunnus

**Kvalitatiivne tunnus** ehk **mittearvuline tunnus** on tunnus, mille väärtusi ei saa väljendada otseselt arvudena. Kvalitatiivsele tunnusele vastandub kvantitatiivne tunnus.

Kvalitatiivne tunnus on nt inimeste juuste värvus.

## Viited
Kvantitatiivne tunnus

**Kvantitatiivne tunnus** ehk **arvuline tunnus** ehk **arvtunnus** on tunnus, mille väärtused avalduvad otseselt arvudena. Kvantitatiivse tunnuse vastand on kvalitatiivne tunnus.

Kvantitatiivne tunnus on näiteks inimeste hammaste arv.

## Viited
Thengiz Abuladze

**Thengiz Abuladze** (gruusia keeles თენგიზ აბულაძე, gruusia omaladina transkriptsioonis **Tengiz Abuladze**; 31. jaanuar 1924 Khuthaisi – 6. märts 1994 Thbilisi) oli gruusia filmirežissöör ja stsenarist.

Pärast õpinguid raudteetehnikumis õppis Abuladze aastatel 1943–1946 Thbilisi Šotha Rusthaveli nimelises Teatriinstituudis lavastamist. aastal. 1953. aastal lõpetas ta kineastina Moskvas Üleliidulise Riikliku Kinematograafia Instituudi (VGIK). Ta asus tööle Gruusia NSV filmistuudiosse (venepäraselt Gruzija-film).

1978. aastal sattus ta Jerevanist "Soovide puu" linastuselt tulles liiklusõnnetusse, milles sai raskelt vigastada (tema autojuht hukkus). Samal aastal astus ta NLKP liikmeks.

Abuladze tuntuim film on "Patukahetsus" (1984).

## Filmograafia
*1955 "Magdana eesel" ("მაგდანას ლურჯა", *Magdanas lurdža*)
*1958 "Võõrad lapsed" ("სხვისი შვილები", *Shvisi švilebi*)
*1963 "Mina, vanaema, Iliko ja Ilarion" ("მე, ბებია, ილიკო და ილარიონი", *Me, bebia, Iliko da Ilarioni*)
*1967 "Palve" ("ვედრება", *Vedreba*)
*1971 "Kaelakee minu kallimale" ("სამკაული სატრფოსათვის", *Samkauli satrphosathvis*)
*1977 "Soovide puu" ("ნატვრის ხე", *Natvris he*)
*1984 "Patukahetsus" ("მონანიება", *Monanieba*)
*1989 "Hadži Murat" ("ჰაჯი-მურატი", *Hadži-Murati*)

## Tunnustus
*1961 Gruusia NSV teeneline kunstitegelane
*1966 Gruusia NSV rahvakunstnik
*1971 orden "Austuse märk"
*1976 Tööpunalipu orden
*1979 Šotha Rusthaveli nimeline Gruusia NSV riiklik preemia
*1980 Nõukogude Liidu rahvakunstnik
*1987 Cannes'i filmifestivali žürii eriauhind (filmi "Patukahetsus" eest)
*1988 Lenini preemia
*1988 Nika auhind (filmi "Patukahetsus" eest)

## Viited

## Välislingid
*
Stalker (auhind)

**Stalker** on Eesti Ulmeühingu aastaauhind, mis on saanud nime Andrei Tarkovski kultusfilmi "Stalker" järgi.

Auhinda antakse välja alates aastast 1998 üks kord aastas lugejahääletuse tulemuste põhjal ulmežanri kuuluva kirjandusteose eest. Auhinda antakse välja eraldi algupärastele ja tõlketeostele ning romaanidele ja juttudele.

Eesti autoreist on auhinna enim kordi võitnud Indrek Hargla, samas arvestuses on teisel kohal Veiko Belials, ja kolmandal Maniakkide Tänav (viimase kahe autori mitmed võidutööd on kirjutatud koos Joel Jansiga).

Välisautoreist on auhinna enim kordi võitnud George R. R. Martin. 

## Tõlkekirjandus

## Antoloogiad ja kogumikud ning eesti algupärane kirjandus

## Viited

## Välislingid
*Stalkeri auhind Eesti Ulmeühingu lehel
Trevor Elhi

**Trevor Elhi** (sündinud 11. aprillil 1993 Tallinnas) on Eesti jalgpallur (kaitsja). Ta mängib Eesti Meistriliiga klubis Tallinna FCI Levadia.

## Koondisekarjäär
A-koondise debüüdi tegi Elhi 22. novembril 2016 sõpruskohtumises Antigua ja Barbuda vastu. Samas mängus tegi oma debüüdi veel Martin Miller.

## Karjääri statistika
### Klubi
*Uuendatud seisuga 19. november 2017*

### Koondis
*Uuendatud seisuga 30. mai 2018*

## Saavutused
### Klubi
;Tallinna FC Levadia:
* Evald Tipneri karikas: 2012

;Tallinna FC Levadia II:
* Esiliiga: 2009, 2010

;Nõmme Kalju
*Meistriliiga: 2018

### Koondis
;Eesti U21:
* Balti turniir: 2014

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Sotsiaalgeograafia

**Sotsiaalgeograafia** on inimgeograafia haru, mis uurib inimeste elu korraldamise vorme ning ruumilisi protsesse eelkõige töö-, olme- ja puhkuse tingimuste seisukohast.

Sotsiaalgeograafia on seotud sotsioloogia, demograafia ja majandusteadusega.

## Viited
Trossmann

**Trossmann** on eesti perekonnanimi.

Perekonnanime Trossmann (Trossman) on pandud Imastu mõisas Kadrina kihelkonnas Virumaal. Nimede eestistamisel määrati Trossmannni-nimelistele isikutele uueks perekonnanimeks Palusalu, Tamme ja Vaba.

2017. aasta 1. jaanuari seisuga on perekonnanimi Trossmann Eestis 14 mehel ja 8 naisel.

*Kristjan Palusalu (endine Kristjan Trossmann, 1908–1987), eesti maadleja
Mihhail Artsõbašev

**Mihhail Artsõbašev** (vene keeles Михаи́л Петро́вич Арцыба́шев; 5. november (vkj 24. oktoober) 1878 Harkovi kubermang – 3. märts 1927 Varssavi) oli vene prosaist, näitekirjanik ja publitsist.

1923. aastast elas ta Poolas.

## Teosed eesti keeles
* "Koledus" (*Ужас*, 1905). Sõnavara, 1925 (Tartu). Eestistand J. Z. 
* "Vana prokuröri jutustus" (*Сказка старого прокурора*, 1912). Meie Aastasada, 1914 (Tartu). Vene keelest tõlkinud K. Rändaja
* "Armukadedus", draama 5 vaatuses (*О ревности*, 1912). T. Mutsu, 1922; näidendi täistekst loetav ka Eesti Rahvusraamatukogu digitaalarhiivis
* "Naine, nagu ta seal seisis". (*Женщина, стоящая посреди*, 1912). Loomingu Raamatukogu 21–23, 2012. Vene keelest tõlkinud Ants Paikre, järelsõna Vaapo Vaher

## Välislingid
*Арцыбашев Михаил Петрович. Собрание сочинений. Lib.ru/Классика
Nancy Huston

**Nancy Louise Huston** (sündinud 16. septembril 1953 Calgarys) on Prantsusmaal elav prantsuse keeles kirjutav Kanada kirjanik (kes ise tõlgib oma raamatud inglise keelde), esseist ja tõlkija.

Ta on sündinud 1953. aastal Calgarys. 1968. aastal kolis pere Ameerika Ühendriikidesse (elas seal New Hampshire'i osariigis Hillsborough' maakonnas Wiltonis). 

1973. aastal kolis ta Pariisi, kus õppis École des hautes études en sciences socialesis, tema juhendaja oli Roland Barthes. 

## Looming
Eesti keeles on ilmunud katkend romaanist "Maalihked" (Vikerkaar 7–8, 2007), romaan "Murrangujooned" (Loomingu Raamatukogu 24–27, 2012, prantsuse keelest tõlkinud Triinu Tamm) romaan "Loomispäevik" (Loomingu Raamatukogu 21–24, 2016, prantsuse keelest tõlkinud Leena Tomasberg, toimetanud ja järelsõna kirjutanud Triinu Tamm) ja romaan "Ingli Märk "(tlk Triinu Tamm, 202).

Ta on tõlkinud prantsuse keelde Rootsi kirjanike (nt Göran Tunström) teoseid ja inglise keelde prantsuse kirjandust (nt Henry Bauchau). Ta on tegutsenud esseistina.

## Isiklikku
Ta on olnud abielus kirjandus- ja kultuuriteoreetiku Tzvetan Todoroviga, neil on kaks last.

## Välislingid

* Nancy Huston. Award-winning Canadian Author. Kirjaniku koduleht
Ion Monea

**Ion Monea** (30. november 1940 Tohanu Vechi, Brașovi maakond – 1. märts 2011 Bukarest) oli Rumeenia poksija.

Monea oli kokku üheteistkordne Rumeenia meister - II keskkaalus (kuni 75 kg) aastatel 1960-1964 ja poolraskekaalus (kuni 81 kg) aastatel 1965-1970. 

Monea sai II keskkaalus (kuni 75 kg) 1960. aasta Rooma olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Edward Crookile (USA) ning jäi edasisest medaliheitlusest välja. Ta osales 1964. aasta Tōkyō olümpiamängude poksivõistlustel, kuid kaotas veerandfinaalis hilisemale hõbemedalivõitjale Emil Schulzile (SÜV) ja jäi edasisest medaliheitlusest välja. Ta sai poolraskekaalus (kuni 81 kg) 1968. aasta México olümpiamängude poksivõistlustel hõbemedali, sest vigastas poolfinaalis oma nina ja loovutas finaalvõistluse Dan Paźniakile (NSV Liit), kes võitis kuldmedali ja tuli olümpiavõitjaks.

Monea osales II keskkaalus (kuni 75 kg) 14. Euroopa meistrivõistlustel (Belgrad, 1961), kuid kaotas veerandfinaalis hilisemale hõbemedalivõitjale Jevgeni Feofanovile (NSV Liit) ja jäi edasisest medaliheitlusest välja ning sai 15. Euroopa meistrivõistlustel (Moskva, 1963) hõbemedali, kaotades finaalis kuldmedalivõitjale ja Euroopa meistrile Valeri Popentšenkole (NSV Liit). Ta sai poolraskekaalus (kuni 81 kg) 17. Euroopa meistrivõistlustel (Rooma, 1967) pronksmedali, kaotades poolfinaalis hilisemale kuldmedalivõitjale ja Euroopa meistrile Dan Paźniakile (NSV Liit)ja jäi edasisest medaliheitlusest välja ning 18. Euroopa meistrivõistlustel (Bukarest, 1969) hõbemedali, kaotades finaalis jällegi kuldmedalivõitjale ja Euroopa meistrile Dan Paźniakile (NSV Liit).

## Viited

## Välislingid
*
Taevapoolus

**Taevapoolus** ehk **taevanaba** on taevasfääri punkt, mis ei osale näivas ööpäevases liikumises. 

Taevasfääril on kaks diametraalselt asuvat poolust: **põhja**- ja **lõunapoolus** (analoogsed Maa poolustele), nad on defineeritud kui Maa pöörlemistelje pikenduste lõikepunktid lõpmatult kaugel asuva taevasfääriga.

Taevapooluste asukoht muutub aeglaselt eeskätt Maa telje pretsessiooni tõttu, perioodiga umbes 26 000 aastat. Pooluste asukohad joonistavad selle aja jooksul taevasfääril ringjooned, mille raadiused on 23,5 kaarekraadi. 

Taeva põhjapooluse läheduses asub hele täht Põhjanael, põhjapoolus on praegu Väikese Karu ehk Väikese Vankri tähtkujus. Taeva lõunapoolus asub Oktandi tähtkujus ja selle läheduses ei ole heledaid tähti.

## Viited
Horisondilised koordinaadid

**Horisondilised koordinaadid** on taevasfääri sfäärkoordinaadid, mille alus on matemaatilise horisondi tasand. 

Üks horisondilistest koordinaatidest on kõrgus või seniitkaugus, teine asimuut. 

## Viited
Ekvaatorilised koordinaadid

**Ekvaatorilised koordinaadid** on taevasfääri sfäärkoordinaadid, mille põhitasandiks on taevaekvaatori tasand. 

Üks ekvaatorilisi koordinaate on otsetõus ja teine on kääne ehk deklinatsioon; neid kahte määratlevad käändering ja taevaparalleelid.

## Vaata ka
*Tunninurk

## Viited
Märgukiri

**Märgukiri** on isiku pöördumine, millega isik teeb adressaadile ettepanekuid asutuse või organi töö korraldamiseks või valdkonna arengu kujundamiseks ning annab adressaadile teavet. 

## Vaata ka
*Teabenõue
*Selgitustaotlus

## Välislingid
*Märgukirjale ja selgitustaotlusele vastamise seadus
Taevaekvaator

**Taevaekvaator** on taevasfääri suurringjoon, mille tasand on risti maailmateljega. 

Taevaekvaator on ekvaatoriliste koordinaatide põhitasand.

## Viited
Boccia

***Boccia*** on Itaaliast pärit petangisarnane pallimäng. 

Nimetus "*boccia"* tuleb ladinakeelsest sõnast "*bottia"* (boss). 

Sel spordialal võistlevad füüsilise puude tõttu ratastoolis inimesed rahvusvahelisel tasemel. Algul töötati see mäng välja inimestele, kes kannatavad laste tserebraalparalüüsi all, kuid nüüd mängivad seda kõik, kel on probleeme motoorikaga. 1984. aastast on see paraolümpiamängude spordialade hulgas. 

Välisväljakul kasutatakse plastpalle, siseväljakutel nahk- või pehmeid plastpalle. *Boccia*'t mängitakse nii võistkondliku kui ka individuaalmänguna. Võistkonnas on kolm mängijat. Mängu ideeks on saada oma pallid vastaste pallidega võrreldes märkpallile lähemale.

## Välislingid
* Mängu kirjeldus Eesti Invaspordi Liidu kodulehel
Talkeetna

**Talkeetna** on küla USA-s Alaska osariigi lõunaosas Matanuska-Susitna maakonnas. Asub Chulitna, Susitna ja Talkeetna jõe ühinemiskoha juures Denali mäe lähedal, 185 km Anchorage'ist põhjas.

2010. aasta rahvaloenduse andmetel elas Talkeetnas 876 inimest. 2000. aastal oli 88% elanikest valge rassi esindajad.

Asula rajati 1919. aastal, mil raudtee-ettevõte mõõtis seal välja ja pani müüki 80 krunti. Talkeetna keskus, kus mitmed hooned pärinevad 19. sajandi algusest, on USA riiklik ajalooline paik. 

2 km kaugusel kesklinnast asub lennuväli.

Talkeetna aulinnapea oli 1997–2017 kass Stubbs.

## Viited

## Välislingid

*Talkeetna kaubanduskoja koduleht
Taevameridiaan

**Taevameridiaan** on taevapooluseid ja seniite läbiv taevasfääri suurringjoon. 

Vaatluskohta ja selle taevameridiaani läbivat tasandit nimetatakse meridiaanitasandiks. Meridiaanitasandi suhtes määratakse ilmakaared.

## Viited
Kätlin Vainola

**Kätlin Vainola** (sündinud 30. septembril 1978) on eesti lastekirjanik.

## Haridus
Ta on lõpetanud 2002. aastal Tallinna Pedagoogikaülikooli eesti filoloogia erialal.

## Looming
### Lasteraamatud
* Minu Eesti seiklus (Päike ja Pilv, 2019)
* Lood julgetest Eesti tüdrukutest (Pegasus, 2018)
* Krips-kraps, eesti laps (Eesti Instituut, 2017)
* Poiss kes joonistas kaarte (Pegasus, 2017)
* Nähh Pariisis (Päike ja Pilv, 2017)
* Sonja ja kass (Pegasus, 2015)
* Kelli hakkab piraadiks (Pegasus, 2014)
* Kus on armastus? (Päike ja Pilv, 2014)
* Lift (Pegasus, 2013)
* Karuelu aabits (Menu Kirjastus, 2012; koos Peep Männiliga)
* Kreete (Sotsiaalministeerium, 2012)
* Missioon piim (Eesti Piimaliit; Menu Kirjastus, 2012)
* Suvevaheaeg koolis (Tallinna Keskraamatukogu, 2011)
* Tiigielu aabits (Menu Kirjastus, 2011; koos Aleksei Turovskiga)
* Metsaelu aabits (Menu Kirjastus, 2009)
* Mudilane Mummu ja tema perekond (Oma Pere, 2009)
* Kelli – peaaegu haldjas (Pegasus, 2008, 2014)
* Mia, Konrad ja avanevad uksed (Tänapäev, 2008)
* Ville (Tänapäev, 2006)

Ta on kasutanud ka kirjanikunime **Marie Myrk** ja kirjutanud laulusõnu ansamblitele Vennaskond, Sõpruse Puiestee ("Eleegia", "Kaks meest"). Ta kuulus kirjandusrühmitusse TNT ehk Tallinna Noored Tegijad.

### Teoste tõlkeid
* "Kreete" (vene k: "Грета", 2012)
* "Lift" (leedu k: "Liftas", 2016; itaalia k: "A che piano va?", 2016; saksa k: "Lift", 2015)
* "Krips-kraps, eesti laps" (soome k: "Mistä on pienet virolaiset tehty?", 2018; inglise k: "Estonian Child – Mild and Wild", 2017)
* "Kus on armastus?" (saksa k: "Wo ist die Liebe?", 2015)
* "Metsaelu aabits" (vene k: "Азбука лесной жизни", 2009)
* "Mudilane Mummu ja tema perekond" (vene k: "Малыш Горошка и его семья", 2009)

## Tunnustus
*2005 – Eesti Lastekirjanduse Keskuse, ajakirja Täheke ja kirjastuse Tänapäev korraldatud lastejutuvõistluse "Minu esimene raamat" III koht ("Ville")
*2009 – Eesti Kultuurkapitali kirjanduse sihtkapitali 2008. aasta aastapreemia nominent lastekirjanduse kategoorias („Mia, Konrad ja avanevad uksed")
*2009 – Hea lasteraamat ("Kelli – peaaegu haldjas")
*2011 – Hea lasteraamat ("Tiigielu aabits")
*2013 – Põlvepikuraamatu konkurss, I koht ("Kus on armastus?", pildid Kertu Sillaste)
*2013 – Hea lasteraamat ("Lift")
*2014 – Hea lasteraamat ("Kus on armastus?")
*2014 – Eesti Kultuurkapitali kirjanduse sihtkapitali 2013. aasta aastapreemia nominent lastekirjanduse kategoorias ("Lift")
*2014 – The White Ravens ("Lift")
*2015 – Eesti Kultuurkapitali kirjanduse sihtkapitali 2014. aasta aastapreemia nominent lastekirjanduse kategoorias ("Kus on armastus?")

## Isiklikku
Ta on abielus laulja Allan Vainolaga. Neil on kaks poega.

## Viited

## Välislingid
*Kätlin Vainola Lastekirjanduse Keskuse kodulehel
*Intervjuu Kätlin Vainolaga
*Külas Eesti Televisiooni lastesaates "Lastejaam"
Hagi

**Hagi** ehk **hagiavaldus** on isiku pöördumine tsiviilkohtu poole kohtumenetluse alustamiseks. Halduskohtumenetluses on hagi analoogiks kaebus.

## Kohustuslikud rekvisiidid ja osad

Seadus sätestab hagiavaldusele järgmised kohustuslikud osad: 
* hageja selgelt väljendatud nõue (hagi ese);
* hagi aluseks olevad faktilised asjaolud (hagi alus);
* tõendid, mis kinnitavad hagi aluseks olevaid asjaolusid, viidates konkreetselt, millist asjaolu millise tõendiga tõendada soovitakse;
* kas hageja on nõus asja kirjaliku menetlemisega või soovib asja läbivaatamist kohtuistungil;
* hagihind, kui hagi ei ole suunatud kindla rahasumma maksmisele.
* Kui hageja soovib hagi menetleda dokumendimenetluses, tuleb seda hagis märkida.
* Kui hagejat esindab menetluses esindaja, tuleb hagis märkida ka esindaja andmed. Kui hageja soovib menetluses kasutada tõlgi abi, tuleb seda hagiavalduses märkida ja võimaluse korral esitada tõlgi andmed.
* Kui hagi esitatakse muusse kohtusse kui kostja üldise kohtualluvuse järgsesse kohtusse, peab hagi esitamist sellele kohtule põhjendama.
* Abielulahutuse hagiavalduses märgitakse lisaks käesoleva paragrahvi lõikes 1 nimetatud andmetele ka abikaasade ühiste alaealiste laste nimed, sünniajad, kes lapsi ülal peab ja kasvatab, kelle juures lapsed elavad ning ettepanek vanemaõiguste ja laste kasvatamise edasiseks korraldamiseks.
* Kui hageja või kostja on avalikku registrisse kantud juriidiline isik, lisatakse hagile registrikaardi ärakiri, registri väljavõte või registreerimistunnistus, kui kohtul ei ole võimalik registrist seda ise kontrollida. Muu juriidilise isiku kohta esitatakse muud tõendid isiku olemasolu ja õigusvõime kohta.

## Menetlusosalised

Menetlusosalisteks on pooled ja kolmas isik.

## Pooled

Tsiviilkohtumenetluse pooled on **[[hageja]]** ja **[[kostja]]**.

## Viited

* Tsiviilkohtumenetlus
* Tsiviilkohtumenetluse seadustik
Shinji Kagawa

**Shinji Kagawa** (jaapani keeles 香川真司 *Kagawa Shinji*; sündinud 17. märtsil 1989 Kōbes) on Jaapani jalgpallur. Kagawa mängib poolkaitsjana Belgia kõrgliiga klubis Sint-Truidense.

Shinji Kagawa alustas karjääri Jaapani klubis Cerezo Osaka. Aastal 2010 Dortmundi Borussia ostis mängijat 350 000 euro eest. Mängides Saksamaa klubis hooaegadel 2010–2011 ja 2011–2012 tuli Kagawa kahekordseks Bundesliga võitjaks.

Aastatel 2012–2014 mängis Kagawa Premier League'i klubis Manchester United.

31. augustil 2014 Kagawa naasis Dortmundi.

2012. aastal valiti ta Jaapani parimaks rahvusvaheliseks jalgpalluriks.

## Koondisekarjäär
Debüüdi Jaapani rahvuskoondises tegi Shinji Kagawa 24. mail 2008. Esimese värava lõi ta rahvuskoondises 9. oktoobril 2008 sõprusmängus Araabia Ühendemiraatide vastu.

2018. aasta maailmameistrivõistluste esimeses alagrupimängus 19. juunil lõi ta penaltist värava Colombia vastu.

Ta kuulus Jaapani koondisse ka 2011. ja 2015. aasta Aasia meistrivõistlustel, 2013. aasta konföderatsioonide karikavõistlustel ning 2014. aasta maailmameistrivõistlustel. 2011. aasta tuli ta koondisega Aasia meistriks.

2008. aasta suveolümpiamängude jalgpalliturniiril kuulus ta Jaapani olümpiakoondisse.

## Saavutused
;Borussia Dortmund
*Bundesliga: 2010–11, 2011–12
*DFB-Pokal: 2011–12, 2016–17

;Manchester United
*Premier League: 2012–13
*FA Community Shield: 2013

## Viited

## Välislingid

* Ametlik koduleht
Pimen Sofronov

**Pimen Maksimovitš Sofronov** (9. september 1898 Tiheda – 16. mai 1973 Melville, Suffolki maakond, New Yorgi osariik) oli Peipsi-äärsest vene vanausuliste kogukonnast pärit ikoonimaalija.

12-aastaselt asus ta õppima tuntud ikoonimaalija Gavriil Frolovi juurde Raja külla ning tegutses tema käe all 17 aastat. Pärast seda töötas ta aastast 1928 kolm aastat Riias, seejärel Pariisis ja Belgias ning korraldas ikoonimaali kursusi Prahas. Jugoslaavia kuninga Aleksandar I kutsel töötas ta aastatel 1933–1939 Rakovitsa kloostris ja Belgradis. 1939. aastal sai ta kutse Vatikani, kus maalis kirikuinterjööri ülemaailmse kristliku kunsti näituse jaoks. 

Aastast 1947 elas ta Ameerika Ühendriikides Melville'is ning tegutses mitme Ameerika Ühendriikide linna (Brooklyni, Syracuse'i, New Yorgi) õigeusu kirikutes.

On maalinud ikoone ja ikonostaase ning õpetanud ikoonimaalimiskunsti. 

## Viited
Kaebus

**Kaebus** halduskohtumenetluses (haldusasjas) on isiku pöördumine halduskohtu poole kohtumenetluse alustamiseks. Tsiviilkohtumenetluses on kaebuse analoogiks hagi.

## Kohustuslikud rekvisiidid ja osad

## Menetlusosalised

Menetlusosalised on
* pooled (kaebaja ja vastustaja);
* kolmas isik;
* kaasatud haldusorgan.
* Riigi või kohaliku omavalitsuse haldusorgan tegutseb menetlusosalisena riigi või kohaliku omavalitsuse üksuse nimel.

## Pooled

Halduskohtumenetluses on poolteks **[[kaebaja]]** ja **[[vastustaja]]**.

## Alaliigid

Kaebuse mõiste on muutuv ning täienev vastavalt kohtule (kohtuasja etapile), kuhu kaebus esitatakse. Nimekiri ei pruugi olla lõplik.

**[[Halduskohus|Halduskohtule]]** esitatavad kaebused:
* tühistamiskaebus;
* kohustamiskaebus;
* keelamiskaebus;
* hüvitamiskaebus;
* heastamiskaebus;
* tuvastamiskaebus.
Kaebuses võib soovi korral esitada mitu omavahel seotud nõuet (liitkaebus).

**[[Ringkonnakohus|Ringkonnakohtule]]** esitatavad kaebused:
* apellatsioonkaebus;
* määruskaebus.

**[[Riigikohus|Riigikohtule]]** esitatavad kaebused:
* kassatsioonikaebus.

## Vaata ka
* Halduskohus

## Viited

## Välislingid
* Halduskohtumenetluse seadustik
Lõpe-Kaimri tankitõrjeliin

**Lõpe ([[Lõu]])-[[Kaimri]] tankitõrjeliin** oli Nõukogude vägede kolmas kaitseliin Sõrve kaitsel 1941 ja Saksa vägede kaitseliin 1944. Saaremaa Sõrve poolsaare üks kitsamaid kohti oli sobiv kaitsepositsioonide rajamise koht. Kaitseliini ehitusel kasutati ka kohalike tööjõudu. 

## 1941. aasta Nõukogude kaitseliinina
1941. aasta oktoobris toimusid kaitseliinil ägedad lahingud. Nõukogude väed püstitasid kohalike elanike (sunnitud) abiga kaitseliinile kaks rida betoonist tankitõrjepüramiide, millest paljud on tänaseni säilinud. Kahe ööpäeva jooksul sooritasid Punaarmee väeosad kümneid vasturünnakuid, mida toetas 315. rannakaitsepatarei tuli. Õlg-õla kõrval võitlesid 3. üksik-laskurbrigaadi võitlejad, Balti laevastiku madrused ja kohalikud hävituspataljonlased, kohalikest värvatutest moodustatud merejalaväe- ja sapööriüksused. 2. oktoobril andis sõjanõukogu loa evakueerimiseks.

## 1944. aasta Saksa kaitseliinina
1944. aastal kindlustasid sellele kaitseliinil (saksa *Leo-Riegel*) end Saksa väed. 20. oktoobril jõudsid Nõukogude 131. diviisi polgud Lõpe-Kaimri kaitseliini ette. Samal päeval andis 8. laskurkorpuse komandör kindralleitnant Lembit Pärn juhtimise üle 109. laskurkorpuse juhile kindralleitnant J. Alfjorovile. 249. ja 131. diviisidele lisaks saadeti rindele kindral N. Tšurkini 109. laskurdiviis ja kindral J. Romantsovi 64. kaardiväe laskurdiviis, samuti ka uusi suurtükiväeosi. Oktoobri viimasel nädalal tehtud katsed saksa positsioonidest läbi murda vilja ei kandnud. Seetõttu otsustati pealetungid ajutiseks peatada, et koondada rindelõiku maksimaalselt palju tulejõudu. Ainuüksi suurtükke ja miinipildujaid koondati 900–1250 iga läbimurdekilomeetri kohta.

18. novembril kell 11.45 algas Punaarmee vägede üldpealetung ja kella 15-ks oli kaitseliin läbi murtud. Lõupõllu-Kargi suunas arendasid edu 249. Eesti laskurdiviisi võitlejad polkovnik August Feldmani juhtimisel. Saksa vägesid toetasid lahingus ka Saksa Kriegsmarine sõjalaevad eesotsas raskeristleja Prinz Eugeniga. Neile astusid vastu Punaarmee sõjalennukid.

## Mälestusmärk

1969. aastal avati Lõpel tankitõrjeliini merepoolses otsas tee ääres mälestusmärk, mis kujutab suurt betoonpüramiidi tahvliga, millel on kiri: "Lõpe-Kaimri tankitõrjeliin, ehitatud 1941. aastal".

Muinsuskaitseamet uurib tankitõrjeliini kaitse alla võtmise võimalusi.,

Tsitaat 2006. aasta ekspertiisist: *"Tegemist on ühe omanäolisema II maailmasõja aegse kaitserajatisega Saaremaal. Kuna [[Sõrve poolsaar]] on tuntud just [[Sõrve poolsaar#Sõrve poolsaare sõjandus|oma sõjaajaloo poolest]], siis kuulub Lõpe–Kaimri tankitõrjeliin siinsete tähtsamate [[militaarturism]]i objektide hulka."*

## Viited
Louisa Peat O'Neil

**L. Peat O'Neil** (kodanikunimega Louisa Peat O'Neil; sündinud 1949) on Ameerika Ühendriikide reisikirjanik ning USA riigidepartemangu e-diplomaatia teenistuse (Office of eDiplomacy) ametnik. O'Neil kirjutab artikleid USA välisteenistuse diplomaatiateemalises vikiprojektis Diplopedia ning teeb kaastööd ka mujal sotsiaalmeedias.

O'Neil on tuntud eelkõige reisiartiklite poolest, mis ilmusid aastatel 1986–2003 ajalehes The Washington Post, kuid tema esseid ja artikleid on avaldanud ka kümned muud ajalehed, ajakirjad ja veebiportaalid. Nende väljaannete seas on Travel + Leisure, Elle, Departures, Potomac Review, National Geographic News ja Toronto Star. Pikka aega on ta kirjutanud raamatukriitikat Bloomsbury Review's.

Ligi 20 aastat töötas O'Neil ajakirjanikuna Washington Postis, kirjutades reisimisest, muusikast, tervises, kogukonnaelust, usust ja tehnoloogiast.

## Viited

## Välislingid
* Interview Rolf Pottsiga
* Writer's Digesti artikkel "Travel Writing: See the World-Sell the Story"
* "Making Waves"
* National Museum of Women in the Arts
Raag (perekonnanimi)

**Raag** on eesti perekonnanimi.

2022. aasta 1. jaanuari seisuga oli Eestis perekonnanimi Raag 322 inimesel: 186 mehel ja 264 naisel. Perekonnanimede levikult oli Raag meeste puhul 332. kohal ja naiste puhul 214. kohal. Nimi on levinuim Võru maakonnas, kus neid oli 10 000 elaniku kohta 21,79.

## Nime kandjaid
*Andres Raag, näitleja
*Argo Raag, maadleja
*Arno Raag, kirjanik ja ajakirjanik
*Ere Raag, raamatukogundustegelane
*Heiti Raag, maletaja
*Ilmar Raag, filmikriitik, -stsenarist ja -režissöör ning meediajuht
*Kaljo Raag, näitleja
*Raimo Raag, keeleteadlane

## Viited
Victor Zilberman

**Victor Zilberman** (sündinud 20. septembril 1947 Bukarestis) on Rumeenia endine poksija, rahvuselt juut.

Zilberman sai I kergekeskkaalus (kuni 67 kg) 1976. aasta Montréali olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Jochen Bachfeldile (Ida-Saksamaa) ja jäädes edasisest medaliheitlusest välja. Ta osales I kergekeskkaalus (kuni 67 kg) 1968. aasta México olümpiamängude poksivõistlustel, kuid kaotas veerandfinaalis hilisemale hõbemedalivõitjale Joseph Bessalale (Kamerun) ja jäi edasisest medaliheitlusest välja ning 1972. aasta Müncheni olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Zilberman sai I kergekeskkaalus (kuni 67 kg) hõbemedali 18. Euroopa meistrivõistlustel (Bukarest, 1969), kaotades finaalis kuldmedalivõitjale ja Euroopa meistrile Günther Meierile (Lääne-Saksamaa) ning 21. Euroopa meistrivõistlustel (Katowice, 1975), kaotades finaalis kuldmedalivõitjale ja Euroopa meistrile Kalevi Marjamaale (Soome). Ta osales I kergekeskkaalus (kuni 67 kg) 19. Euroopa meistrivõistlustel (Madrid, 1971), kuid kaotas veerandfinaalis hilisemale kuldmedalivõitjale ja Euroopa meistrile János Kajdile (Ungari) ja jäi edasisest medaliheitlusest välja.

## Viited

## Välislingid
*
Aposterioorne tõenäosus

**Aposterioorne tõenäosus** on Bayesi statistikas sündmuse A tõenäosus pärast katse sooritamist, kui on teada, et selle katse tulemusena toimus teatav teine sündmus B. 

Aposterioorset tõenäosust tähistatakse nii: P(A|B)

## Vaata ka
*Aprioorne tõenäosus
*Bayesi valem

## Viited
Härjapea tänav

**Härjapea tänav** on tänav Tallinnas Põhja-Tallinna linnaosas Pelgulinna asumis. 

Tänav algab Heina tänavalt, ristub Rohu, Õle, Ristiku, Roo ja Preesi tänavaga ning Mullamaa tänavaga ja lõpeb Sõle tänaval. Härjapea tänav on ligikaudu 630 meetri pikkune.

Härjapea tänav sai nime 1881. aastal. Tänav rajati maa-ala tükeldamisel ning on saanud nime heinamaadel kasvava härjapea ehk ristiku järgi. Tänava saksakeelne nimi oli *Kleestrasse* ja venekeelne *Клеверная улица*.

**Härjapea 29** – 1950. aastatel asus hoones Tallinna Linna Kalinini rajooni Haigla.

## Viited
VNV Nation

**VNV Nation** on 1990. asutatud Briti/Iiri elektroonilist muusikat viljelev ansambel. 

Ansambli moodustavad kaks meest: Ronan Harris ja Mark Jackson. "VNV" on lühend sõnadest *Victory not Vengeance*.

## Diskograafia

* Advance and Follow (1995)
* Praise the Fallen (1998)
* Empires (1999)
* Futureperfect (2002)
* Matter + Form (2005)
* Judgement (2007)
* Of Faith, Power and Glory (2009)
* Automatic (2011)